《八咏楼》
宋代·丁逢

槛外溪山缥缈楼，共看雨歇涨痕收。
天开图画无穷态，峡束盘涡自在流。
赋咏偶然休吊古，登临政尔可销忧。
邛徕九折经行遍，又向东吴寄此游。

作者简介：宋常州晋陵人，字端叔。孝宗乾道二年进士。金人遣乌林答天钖贺生辰，怙强骄倨，众愤莫能制，逢上书乞借上方剑斩之，孝宗嘉其材气可尚。累知安丰、盱眙二军，皆有政绩。仕终宝谟阁待制、知郴州。有《南征集》。